60 m bėgimas
60 m bėgimas – lengvosios atletikos rungtis, praktikuojama uždarų patalpų čempionatuose žiemos sezonu. Tai trumpiausia oficiali sprinto distancija. 1990 m. ir 1904 m. olimpinių žaidynių rungtis. 100 m ir 200 m bėgimo pasaulio rekordininkas Usain Bolt, bėgdamas 100 m distanciją 2009 m. pasaulio čempionate, pirmuosius 60 m įveikė per 6,31 s, bet toks rekordas įskaitytas nebuvo. Dabartinis 60 m bėgimo vyrų rekordas priklauso Maurice Greene iš JAV. Moterų rekordininkės titulas atiteko Rusijos bėgikei Irinai Privalovai. Jai taip pat priklauso ir alternatyvaus 55 m bėgimo pasaulio rekordas.